 Àtúntò FSARS: Àwọn ọmọ Nàìjíríà bẹnu ẹtẹ lu àtúntò FSARS Àwọn aláṣẹ Iléeṣẹ ọlọpàá ní ìlànà iṣẹ ikọ ọlọpàá kògbérégbè FSARS kò fi ààyè ìrégbè sílẹ fún wọn Bi awọn kan ṣe n gboriyin fun igbesẹ yii ni awọn kan gbagbọ pe yoo da iwa ifiyajẹni ati inilara to googo laarin awọn oṣiṣẹ SARS pada saarin ilu. Tẹlẹ ni Ọga ọlọpaa ana, Ibrahim Idris gbe ẹka ileeṣẹ ọlọaa SARS sabẹ igbakeji Ọga Agba Ọlọpaa. Ṣugbọn ni bayii, awọn kọmisana ọlọpaa lawọn ipinlẹ to wa lorilẹede yii ni yoo maa mojuto awọn ọlọpaa SARS. Ǹjẹ o rí ọlọpàá SARS tó ń hùwà àìtọ láwùjọ? AAUA; Ọpọ ìgbà ni SARS ma ń lu àwọn akẹkọọ fásitì wa Ṣaaju asiko yii ni awọn ọmọ orilẹede Naijiria ti n pe fun opin si iṣẹ awọn ọlọpaa SARS pẹlu ami ipolongo EndSARS nitori awọn ẹsun ifiyajẹni ati titẹ ẹtọ ọmọniyan mọlẹ ti wọn fi n kan wọn. Lara awọn to ti bu ẹnu ẹtẹ lu igbesẹ ọga ọlọpaa ni ajọ ajafẹtọ ọmọniyan lagbaye, Amnesty International, ẹka ti Naijiria. Ajọ naa loju opo Twitter rẹ sọ pe atunto ti ọga ọlọpaa kede gbọdọ tumọ si fifi opin si ifiyajẹni, fifini si ihamọ lọna aitọ, iwa ilọnilọwọgba, ati iṣekupani ti awọn oṣiṣẹ SARS ti hu jakejado orilẹede Naijiria fun ọpọlọpọ ọdun. Bakan naa ni awọn kan ni asiko tun ti to lati ji ipolongo EndSARS dide pada nitori igbesẹ ti ọga ọlọpaa gbe yii, nitori pe fifi opin si SARS patapata ni awọn ọmọ Naijiria n fẹ. Lọjọ Aje ni ọga agba ọlọpaa kede pe igbesẹ atunto ti oun kede rẹ jẹ ọna lati mu atunṣe ba ajọ SARS. Àfojúsùn àtúntò FSARS ni láti mú àgbéga bá iṣẹ ọlọpàá- IG SARS: Awọn ará ìlú fi ẹrí síta nípa ìrírí wọn : Eero awọn ọmọ orilẹede Naijiria ṣọtọọtọ si bi ọga ileeṣẹ ọlọpaa Naijiria, Mohammed Adamu ṣe da awọn ọlọpaa FSARS pada, ti ọpọlọpọ si n fapa janu lori ẹrọ ayelujara. 